สวัสดีค่ะ ตอนนี้มีอาการปวดตาทั้ง 2 ข้าง และมีอาการคลื่นไส้ รู้สึกจะวูบล้มทุกครั้ง วันไหนหนักหน่อยเหมือนจะมีอาการไข้เข้ามาร่วมด้วย เช่น ปวดศรีษะข้าวเดียวหรือลามไปเป็น 2 ข้าง เป็นแบบนี้มา 3 อาทิตย์แล้ว แต่อาทิตย์ที่ 2 ได้ไปพบแพทย์แล้ว แต่บอกว่าแอบเป็นความดันตาสูง เลยจ่ายยามาแค่ยาหยอดตาและน้ำตาเทียมมา 2 ตัว พอได้มาเหมือนจะอาการดีขึ้น แต่ก็เหมือนเดิม ยังปวดตาเหมือนเดิมและก็อาการคลื่นไส้จะวูบหลายครั้ง แบบนี้หมายถึงโรคอะไรคะ
สวัสดีค่ะ งาน,อาการปวดตา 2 ข้าง คลื่นไส้ วูบ เหมือนมีไข้ ปวดศีรษะ อาจเกิดจากสาเหตุ ออกเป็น- การเป็นไข้ติดเชื้อโรคต่างๆ เช่น ไข้หวัด ไซนัสอักเสบ เป็นต้น- โรคของตา เช่น โรคต้อหิน มีสายตาสั้น รวมถึงการใช้สายตามากไป การจ้องโทรศัพท์มือถือและคอมพิวเตอร์มากไป เป็นต้น- โรคทางสมอง เช่น หลอดเลือดในสมองโป่งพอง เนื้องอกในสมอง เป็นต้น- การดื่มคาเฟอีน หรือขาดคาเฟอีนในผู้ที่ดื่มเป็นประจำ การดื่มแอลกอฮอล์มากไป- นอนไม่หลับ พักผ่อนไม่เพียงพอ- ปวดศีรษะจากความเครียด (tension-type headache) จะปวดเหมือนมีเข็มขัดรัดรอบศีรษะ อาการปวดจะเป็นมากในช่วงบายถึงค่ำ ส่วนตอนเช้ามาอาการปวดจะเป็นน้อย อาการปวดจะถูกกระตุ้นเมื่อมีความเครียด วิตกกังวล ทำงานหนัก เรียนหนัก ใช้สายตามากไป อดนอน เป็นต้น- ปวดศีรษะไมเกรน มักทำให้ปวดศีรษะข้างใดข้างหนึ่ง หรืออาจปวดทั้ง 2 ข้างก็ได้ แต่โดยส่วนใหญ่จะปวดต่อเนื่องนาน 1-3 วันแล้วหายไป ขณะปวดอาจมีอาการอื่นๆ ร่วม เช่น คลื่นไส้ อาเจียน เบื่ออาหาร มึนหัว เป็นต้นหากได้ไปพบแพทย์ และตรวจพบว่ามีความดันในลูกตาสูง แนะนำว่าควรไปตรวจเพิ่มเติมกับจักษุแพทย์ เพราะความดัยในลูกตาสูง ก็อาจเสี่ยงต่อการเกิดโรคต้อหิน ซึ่งอาจอันตรายต่อการมองเห็นในอนาคตได้ค่ะส่วนในเบื้องต้น ก็ควรงดการทำงานหนัก งดการใช้สายตาในการดูมือถือและคอมพิวเตอร์ นอนหลับพักผ่อนให้เพียงพอ งดดื่มเครื่องดื่มที่มีคาเฟอีนต่างๆ และแอลกอฮอล์ เป็นต้น และอาจทานยาแก้ปวด เช่น พาราเซตามอล โดยอาจทานร่วมกับไอบูโพรเฟน หากทานยาเพียงชนิดเดียวแล้วไม่ดีขึ้น ส่วนอาการคลื่นไส้ ก็อาจทานยาแก้คลื่นไส้อาเจียน เช่น metoclopramide เป็นต้น หรือทานยาแก้เวียนหัว เช่น dimenhydrinate (ไดเมนไฮดริเนต) เป็นต้น